CELEX: 62011TN0657
Language: el
Date: 2011-12-21 00:00:00
Title: Υπόθεση T-657/11: Προσφυγή της 21ης Δεκεμβρίου 2011 — Technion — Israel Institute of Technology και Τechnion Research & Development κατά Επιτροπής

10.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/28
            
         Προσφυγή της 21ης Δεκεμβρίου 2011 — Technion — Israel Institute of Technology και Τechnion Research & Development κατά Επιτροπής
   (Υπόθεση T-657/11)
   2012/C 73/56
   Γλώσσα διαδικασίας: η γαλλική
   
      Διάδικοι
   
   
      Προσφεύγουσες: Technion — Israel Institute of Technology (Χάιφα, Ισραήλ) και Technion Research & Development (Χάιφα) (εκπρόσωποι: D. Grisay και D. Piccininno, δικηγόροι)
   
      Καθής: Ευρωπαϊκή Επιτροπή
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να δεχθεί την παρούσα προσφυγή ακυρώσεως που ασκείται βάσει του άρθρου 263 της Συνθήκης για τη λειτουργία της Ευρωπαϊκής Ένωσης·
            
         
               —
            
            
               να την κρίνει παραδεκτή και,
            
         
               —
            
            
               κυρίως, να κρίνει την προσφυγή βάσιμη και να ακυρώσει την απόφαση της Γενικής Διευθύνσεως Κοινωνίας της Πληροφορίας και Μέσων Επικοινωνίας, της 19ης Οκτωβρίου 2011·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής τους, οι προσφεύγουσες προβάλλουν δύο λόγους ακυρώσεως.
   
               1)
            
            
               Ο πρώτος λόγος αντλείται από πρόδηλη πλάνη εκτιμήσεως και ανεπαρκή αιτιολογία, στο μέτρο που η διαταγή αναζητήσεως της 19ης Οκτωβρίου 2011 στηρίζεται αποκλειστικά σε στοιχεία, ήτοι σε μια έκθεση οικονομικού ελέγχου και μια απόφαση της Επιτροπής κηρύσσουσα μη επιλέξιμες ορισμένες δαπάνες κατ’ εφαρμογήν των πορισμάτων του εν λόγω οικονομικού ελέγχου που αφορούσαν την εκτέλεση, μεταξύ άλλων, της συμβάσεως MOSAICA, των οποίων η αιτιολογία και το βάσιμο αμφισβητούνται στο πλαίσιο της υποθέσεως Τ-546/11, Technion — Israel Institute of Technology καιΤechnion Research & Development κατά Επιτροπής (1).
            
         
               2)
            
            
               Ο δεύτερος λόγος αντλείται από παραβίαση της αρχής του μη επιτρεπτού του αδικαιολόγητου πλουτισμού της Επιτροπής. Οι προσφεύγουσες υποστηρίζουν τα ακόλουθα:
               
                           —
                        
                        
                           η Επιτροπή θα καρπωθεί τα οφέλη των παροχών που έχουν σχέση με τη σύμβαση και τα αποτελέσματα των πραγματοποιηθεισών ερευνών χωρίς να έχει πληρώσει για την πραγματοποίησή τους σε περίπτωση που θα αναζητήσει το ζητούμενο ποσό που καλύπτει το σύνολο των υπηρεσιών που παρέσχε ο υπάλληλος της TECHNION, κ. Κ., στο πλαίσιο της συμβάσεως MOSAICΑ·
                        
                     
                           —
                        
                        
                           οι προσφεύγουσες δικαιούνται να ζητήσουν την απόδοση των δαπανών που πραγματοποιήθηκαν για τις παροχές στο πλαίσιο της συμβάσεως MOSAICΑ·
                        
                     
                           —
                        
                        
                           σε περίπτωση επιστροφής των ποσών, οι προσφεύγουσες όχι μόνον να στερηθούν ένα ποσό που αντιστοιχεί σε όντως πραγματοποιηθείσες παροχές, αλλά θα αντιμετωπίσουν και πρόσθετη απώλεια, καθόσον θα υποχρεωθούν, πέραν της επιστροφής των ποσών, να επιβαρυνθούν με τα έξοδα στα οποία υποβλήθηκαν προκειμένου να προβούν στις παροχές αυτές.
                        
                     
         
      (1)  ΕΕ 2011, C 355, σ. 28.